# data[].attributes.body
Olen itse harrastanut kilpapelaamista jo yli 10 vuotta, ja adrenaliinin sekä huvin lisäksi olen saanut sen kautta päivittäin todella paljon sosiaalisuutta. Viimeisin peli mitä pelasin oli Overwatch. Olin joukkueen kapteeni ja harjoittelimme joukkueen voimin täysin epäammattilaisina n. 4 kertaa viikossa 3-4 tuntia. Kuvitelkaa miten paljon sain tästä toiminnasta sosiaalisia tilanteita. Joukkueeseen kuuluu 6 ihmistä, ja heidän kanssaan pääsee jatkuvasti höpöttelemään mukavia hauskan harrastuksen lomassa. Tällainen kohtaaminen varmasti sopii varsinkin ujoille, jotka eivät keksi puheen aiheita ilmasta temmaten, koska aina voi sitten puhua vain siitä pelistä ja keskustella kaikesta siihen liittyvästä. Kilpapelaaminen myös kasvattaa erittäin suurissa määrin ryhmätyö ja sosiaalisia taitoja.

-Esa Huhtakallio

# data[].attributes.body
Loisin pelin missä nuoret pääsisivät kokeilemaan eri ammatteja virtuaalisesti  muiden nuorten kanssa, esimerkiksi  autokorjaamo missä nuoret voivat korjata virtuaalisesti autoja ja chatata toistensa kanssa samalla sekä ns. opettaja antaa vinkkejä mitä kaikkea ko. auton korjaukseen tarvitaan, voi käyttää ja parantaa. Näin nuoret saisivat enemmän tieto sitä kautta ammattiin liittyvistä opinnoista ja työ mahdollisuuksista. Nuoret usein aloittavat ammattikoulun ja toteavat joissakin vaiheessa ettei se ollutkaan heitä varten se ammatti. Pelin kautta voisimme säästää rahaa ammattikoulutuksen suhteen, tarjota paikkoja paremmin kohdennettuna ja ylläpitää nuorten opiskelu mielenkiintoa.

# data[].attributes.attachment_link.description
Toimiva webinaari -julkaisu ilmestyy 2018 helmikuussa

# data[].attributes.body
Kohtaan työssäni paljon yksinäisiä nuoria, ja heitä tuntuu riittävän kaikissa ikäryhmissä. Joku joskus sanoi, että jos jokaisella olisi yksi tärkeä ja hyvä ystävä, sekä yksi mieluisa harrastus, olisi meillä paljon vähemmän ongelmia. Pelini idea tähtää tähän ajatukseen. Tähän peliin pelaajat rakentaisivat oman profiilinsa sosiaaliselle medialle tyypillisesti, ja tarkoituksena olisi löytää itselle mukavaa seuraa. Peli ehdottaisi "kavereita" samanhenkisille profiileille. Digitaalinen kohtaminen on hyvin matalan kynnyksen kohtaamista, joten se olisi helpompaa myös niille, jotka kärsivät sosiaalisista vaikeuksista. Tavoitteena olisi, että jokainen voisi löytää jonkun, jonka kanssa jutella, ja olla itse tuen tarjoajana. Parhaassa tapauksessahan nämä ihmiset voisivat kaverustua myös reaalielämässä, mutta pelissäni on myös paljon riskitekijöitä. Tällaisia alustoja on helppo käyttää väärin, joten olisi tärkeää, että pelissä ohjeistettaisiin turvalliseen kanssakäymiseen, ja jaettaisiin pelaajille tarvittavia turvataitoja tuntemattomien kanssa kommunikoimiseen. Ajatus on naiivi mutta toivottavasti saatte kiinni ajatuksesta :D

Virva Niskanen

# data[].attributes.body
Peli työpajoille. Loisin ihan uuden pelin työpajoille. Ajatellen matalankynnyksen työpajalle tulevaa nuorta joka ei edelleenkään tietäisi mikä pajojen toiminnoista kiinnostaisi. Pelin ideana olisi tukea nuoren mahdollisuuksia osallistua mihin vaan pajatoimintaan erilaisten pelitehtävien kautta. Peli alkaisi pienistä tehtävistä ..niin sanotuista PajaPolku etapeista..missä edetään askel kerrallaan.. tutustutaan ensin pajan toimintaan ja henkilökunta voisi esittäytyä tässä pelissä myös omilla polkupisteillään videon muodossa. Nuori etenisi omassa tahdissaan ja saisi aina kysyä henkilökunnalta apua tai toisilta nuorilta. eli tämä olisi yksilöpeli.. lopussa voisi tulla yhteisöllisyyttä vahvistavia tehtäviä tms. Tässä siis perusidea. Tehtävät voisivat muuttua vaikeustasoiltaan sen etenetessä, esimerkiksi työpajalla missä itse olen, voisi etapit olla puupajalla hiontaa...maalausta...suunnittelua..ideoiden kehittelyä...verhoomossa auttamista ja tutustumista ja oman pienen projektin tekoa.. kuvattaisiin etappeihin mitä on tehnyt ja kirjoitettaisiin myös. Lopussa nuori saisi suroitusmerkinnän ja yhteenvedon hänen tekemistään tehtävistä..tulostettava versio kuvineen ja olisi vähän niin kuin valmis portfolio paja-ajalta.
Digitaalisessa kohtaamisessa voisi ajatella, että olisi mahdollisuus saada yhteys tiettyyn Pajatukihenkilöön kun silltä tuntuu...chattaamalla tai livenä mobiilinkautta..mitä vaan ;)

# data[].attributes.body
Juliaana J:

Jos minun pitäisi kehittää nuorille jokin peli, olisi se selvästi sekä yhteisöllinen että opettava. Mielestäni pelaaminen voi olla parhaimmassa tapauksessa erittäin hyödyllistä monella tapaa, jos peli vain on sellainen joka tukee nuoren hyvinvointia.

Mietin jotain opettavaista peliä, joka liittyisi johonkin tiettyyn oppiaineeseen ja opiskeluun. Ehkä itselle olisi aikoinaan, ja miksi ei vieläkin, ollut apua jostain kielitaitoa tukevasta pelistä. Peli voisi olla vaikka osana pedagogista kokonaisuutta koulussa, jossa opitaan uusia englanninsanoja ja kielioppia, sekä samalla kerätään pisteitä. Voisiko pisteistä esimerkiksi kerätä itselleen paremman arvosanan, tai ainakin vaikuttaa siihen?

Toinen peli, joka tulee mieleen, olisi sellainen joka kokoisi samanhenkisiä nuoria pelaamaan yhteen samaa peliä. Jos se liittyisi esimerkiksi lenkkeilyyn ja urheiluun, tukisi se nuoren yhteisöllisyyttä ja fyysistä/psyykkistä hyvinvointia. Esimerkiksi lenkkipolkuja tallailemalla ja liikkumalla, voisi päästä pelissä eteenpäin, tavata ehkä lähialueella asuvia muita samanikäisiä urheilusta kiinnostuneita nuoria? Yhdessä liikkumalla tai pelaamalla pääsisi ehkä seuraavalle levelille. Peleillä voi olla parhaimmassa tapauksessa kyllä monenlaista annettavaa.. :)

-Juliaana Jussila

# data[].attributes.body
Täällä on tullut jo niin hyviä peli-ideoita että on vaikeaa keksi mitään omaperäistä :D

Itselläni on mielessä musiikillinen peli, jossa nuoret voisivat yhdessä suunnitella tarinan ja sille musiikin jo olemassaolevia kappaleita hyödyntäen tai aivan omaa uutta musiikkia tehden. Vähän niin kuin "virtuaalimusikaalin", ja ohjaajan tehtävänä olisi yhdessä nuorten kanssa ideoida sille kehystarina. Tarinassa olisi elementtejä nuorten omista kokemuksista, erityisesti selviytymisestä erilaisista pulma- ja ongelmatilanteista joita jokaisen nuoren elämässä on. Kohderyhmän mukaan tarina tietenkin muokkautuisi hyvinkin erilaiseksi. Digitaalisuus mahdollistaisi tarinan kuljettamista myös eri tavoilla, erilaiset valinnat johdattaisivat pelissä erilaisiin lopputuloksiin. Näin peliin saataisiin myös kasvatuksellisia elementtejä. Peliin voitaisiin "ujuttaa" päihde- ja seksuaalikasvatusta tai oikeastaan aivan mitä vain.

# data[].attributes.body
Jos saisin kehittää ihan oman pelin nuorille ja joku vielä toteuttaisi sen, se olisi jonkunlainen yhdistemä Netarista ja Habbo Hotellista, mutta omilla mausteilla. Ajatuksena olisi ,että nuoret voisivat keskustella pelissä toistensa kanssa ja halutessaan kahden kesken ohjaajan kanssa. Tauataympäristönä voisi olla joku samoilu metsässä tai jopa jossain eksoottisemmassa ympäristössä, mutta idea olisi että lähdetään leireilemään ja samoilemaan porukalla ja ratkaistaisiin tehtäviä matkan varrella. Useasti reaalielämässäkin leiriympäristössä tulee kaverin kanssa keskusteltua syvällisemmin. Toivon että, tämä ajatus voisi toimia pelimaaailmassakin.
-Sini Karhu-

# data[].attributes.body
Mulle tuo pelimaailma ei ole niin tuttu, mitä sen haluaisin olevan. Haluaisin päästä hyödyntämään sitä työssäni huomattavasti enemmän, mutta tällä hetkellä oma työaika ei anna myöten sille. Omassa työssäni koen, että pelitietoudesta olisi suuri hyöty. Varsinkin pelaajanuoriin saisi huomattavasti helpommin kontaktia, kun oma tietämys olisi paremmalla tolalla..

Mutta jos saisin käyttööni maailman parhaimmat pelisuunnittelijat, niin haluaisin luoda pelin, jolla olisi viihdearvoa, mutta myös samalla se saisi nuoret liikkumaan ja vuorovaikutukseen toisten pelaajien kanssa. Minulla ei mitään valmista ajatusta tähän ole.. Toivoisin, että peli sysäisi nuoret liikkumaan, kuten PokemonGo teki reilu vuosi sitten.

Peli voisi sisältää ehkä erilaisia "tehtäviä", joita suorittamalla pelaaja saisi lisää pisteitä ja pisteitä voisi jollain tavalla hyödyntää vaikka nuoren arjessa. Vaikkapa ilmainen tutustuminen johonkin lajiin tai tarjouskuponkeja tmstms (pelissä mukana yhteistyökumppaneita? esim. liikuntakeskukset, kahvilat, ruokaravintolat, yms?). Osa tehtävistä voisi olla suoraan vuorovaikutuksellisia, jolloin pelaajien tulisi yhdessä tehdä jotain ja näistä tehtävistä saadut pisteet olisi huomattavasti isompia. Nuorta siis kannustettaisiin ottamaan enemmän kontaktia muihin pelaajiin liikkumisen ohessa.

# data[].attributes.body
Lähden omalla peli-idealla puhtaasti vihdekäyttöön tarkoitetulla pelillä liikenteeseen. Tai, oikeastaan minulla ei edes ole valmista ideaa varsinaiseen peliin, vaan lähden enemmän ruohonjuuritasolta liikkeelle. Ottaisin kohderyhmän mukaan pelin kehitykseen ja ideointiin, sillä jotta voidaan saada aikaan dialogista keskustelua, on saatava pelaajia paikalle. Tavoitteena olisi saada aikaan peli, joka olisi tehty nimenomaan kohderyhmän kiinnostuksen mukaan. Millaisen pelin parissa nuoret viihtyvät? Mikä saa heidät palaamaan pelin pariin yhä uudelleen? Ehkä peli voisi olla myös jonkinlainen rakentelupeli, jossa nuoret voisivat luoda omia maailmojaan mieleisikseen. Tälläisiä pelejä on, mutta näissä usein chat-toiminnot ovat rajoittuneita, esim. yksityisviestittely pelin lomassa ei ole mahdollista. Kun chat antaa mahdollisuuden dialogisuudelle ja nuoret pelin parissa viihtyvät, jää nuorisotyöntekijälle haasteeksi enää dialogisen keskustelun aikaansaaminen.

# data[].attributes.body
Itse lähdin myös kehittämään oman pedagogisen pelin, jossa nuori voi samanaikaisesti pelata jotakin kiinnostavaa ja opettavaista peliä esim. matematiikka tai looginen ajattelu sekä samanaikaisesti hän voisi pelata sitä muiden kanssa. Pelissä olisi myös osio, jossa hän voisi kysyä opettajalta tai ohjaajalta neuvoa pelin etenemisen suhteen. Pelissä olisi myös visaisia kysymyksiä nuoren elämään liittyen, joiden avulla opettaja näkisi miten nuori voi. Kysymykset eivät ole suoria, kuten nukutko tarpeeksi, vaan ne olisi hivenen psykologisempia eli esim. mikä on lempivärisi, mitä kirjoja luet tai kuka/mikä on sinulle kaikista tärkein. Kysymykset pitäisi olla sellaisia, ettei nuori heti ymmärrä miksi niitä kysytään ja heidän näköisiä. Samalla opettaja tai ohjaaja voi tulkita niistä jo nuoren olotilaa ja tunteita. Pelissä olisi myös osio, jossa nuori voi suoraan keskustella ohjaajan kanssa joko kirjoittaen tai videolla. Pelissä olisi myös hyvä olla jotakin luovaa, sillä nuoret mielellään nyt ottavat kuvia ja julkaisevat niitä, joten tällainenkin osia olisi tärkeä, sillä nuoret ovat hyvinkin taiteellisia ja heillä on luovia tapoja ottaa kuvia ja kuva monesti kertoo enemmän kuin nuoren kirjoittamat sanat. Peli pitäisi myös olla koukuttava ja siitä tulisi erilaisia palkintoja, jotta nuori mielellään pelaisi sitä pidempään ja siten ohjaaja saisi nopeammin yhteyden nuoreen ja voisi aloittaa keskustelut./Anneli Haapaharju

# data[].attributes.body
Lisää Padlet-alustalle oma ajatuksesi siitä, miten nuorten kohtaamista ja dialogisuutta voi edistää pelien avulla. Tehtävänä on joko ideoida oma peli tai esitellä jokin olemassaoleva peli. Lisäksi tehtävänä on kommentoida ryhmäsi jäsenen kirjoittamaa idea tai esimerkkiä.
Vastaa  kysymykseen a) tai b).
a) Jos saisit käyttöösi Suomen parhaat pelin tekijät, millaisen nuorten kohtaamista ja/tai dialogisuutta edistävän pelin ideoisit?
b) Millainen jo olemassa oleva peli mahdollistaa dialogisuuden ja kohtaamisen nuorisotyössä? Kuvaile ja kerro esimerkki.
Pääset lisäämään tekstiä, kuvan, liitteitä tai videon klikkaamalla plus (+) -merkkiä. Halutessasi muotoilla tekstiä, maalaa ensin teksti,jolloin näet muotoiluvaihtoehdot. Voit kommentoida muiden palautuksia Lisää kommentti -kohdassa. Jos sinulla on tunnukset Padletiin, voit myös kirjautua. Muista lisätä nimesi omiin kommentteihisi.